CELEX: 62019TB0367(01)
Language: sk
Date: 2020-11-24 00:00:00
Title: Vec T-367/19: Uznesenie Všeobecného súdu z 24. novembra 2020 – Camerin/Komisia („Žaloba o neplatnosť – Verejná služba – Úradníci – Zrážky zo starobného dôchodku – Výkon rozhodnutia vnútroštátneho súdu – Zastavenie konania – Zodpovednosť – Neprípustnosť“)

25.1.2021   
            
            
               SK
            
            
               Úradný vestník Európskej únie
            
            
               C 28/49
            
         
      Uznesenie Všeobecného súdu z 24. novembra 2020 – Camerin/Komisia
      (Vec T-367/19) (1)
      
      („Žaloba o neplatnosť - Verejná služba - Úradníci - Zrážky zo starobného dôchodku - Výkon rozhodnutia vnútroštátneho súdu - Zastavenie konania - Zodpovednosť - Neprípustnosť“)
      (2021/C 28/75)
      Jazyk konania: francúzština
      
         Účastníci konania
      
      
         Žalobkyňa: Laure Camerin (Bastia, Francúzsko) (v zastúpení: M. Casado García Hirschfeld, avocate)
      
         Žalovaná: Európska komisia (v zastúpení: T. Bohr a D. Milanowska, splnomocnení zástupcovia)
      
         Predmet veci
      
      Návrh založený na článku 270 ZFEÚ, v ktorom sa navrhuje na jednej strane čiastočné zrušenie rozhodnutia Úradu pre správu a úhradu individuálnych nárokov (PMO) Komisie zo 17. apríla 2019 týkajúceho sa výkonu exekúcie zrážkami z dôchodkových dávok žalobkyne nariadenej belgickým súdom v rozsahu, v akom si PMO vyhradzuje právo odpočítať ďalšie sumy z dôchodkových dávok žalobkyne v medziach stanovených belgickým právom, a jednak náhrada nemajetkovej ujmy, ktorá bola žalobkyni údajne spôsobená
      
         Výrok
      
      
                  1.
               
               
                  Konanie o návrhu na čiastočné zrušenie rozhodnutia Úradu pre správu a úhradu individuálnych nárokov (PMO) Európskej komisie zo 17. apríla 2019 týkajúceho sa výkonu exekúcie zrážkami z dôchodkových dávok žalobkyne sa zastavuje.
               
            
                  2.
               
               
                  Návrh na náhradu škody sa zamieta ako neprípustný.
               
            
                  3.
               
               
                  Pani Laure Camerin je povinná nahradiť trovy konania, vrátane trov konania o nariadení predbežného opatrenia.
               
            
         (1)  Ú. v. EÚ C 270, 12.8.2019.